**ПРЕЗЕНТАЦИЈА ЕУ ПРОГРАМА „ГРАЂАНИ, ЈЕДНАКОСТ, ПРАВА И ВРЕДНОСТИ“**

**Крагујевац**

Градска управа града Крагујевца, Трг Слободе 3, сала 105

5. март 2024. године 11:00-12:30

Министарство за људска и мањинска права и друштвени дијалог и Градска управа града Крагујевца **позивају представнике организација цивилног друштва, јединица локалне самоуправе, институције у области културе, образовања и науке да пријаве своје представнике за учешће** на презентацији у вези са могућностима финансирања пројеката у оквиру програма „Грађани, једнакост, права и вредности“.

Презентација се одржава у сали 105 Скупштине града, 5. марта 2024. године са почетком у 11 сати.

Презентацију ће отворити г-дин Иван Бошњак, државни секретар у Министарству за људска и мањинска права и друштвени дијалог и представник града Крагујевца.

**Молимо заинтересоване учеснике да пријаве своје присуство на адресу:** **cerv@minljmpdd.gov.rs** **најкасније до петка 1. марта 2024. године.**

Програм „Грађани, једнакост, права и вредности“ за циљ има заштиту и промовисање права и вредности Европске уније садржаних у Уговорима, Повељи о основним правима и у међународним конвенцијама о људским правима, нарочито кроз подршку организацијама цивилног друштва и другим актерима који су активни на локалном, регионалном, националном и транснационалном нивоу, те подстицање грађанског и демократског учешћа, ради очувања и даљег развоја отворених, демократских, равноправних и укључивих друштава утемељених на правима и владавини права. Програм посебно подстиче учешће регионалних и локалних организација цивилног друштва. Овај програм је највећи програм до сада намењен промоцији и заштити вредности Уније: демократије, владавине права, основних права, транспарентности и доброг управљања, те тако има за циљ јачање демократије у Европи и подизање свести грађана/ки о правима и вредностима садржанима у основним Уговорима и Повељи ЕУ о основним правима, пружајући финансијску подршку непрофитном сектору у промоцији тих права и заједничких вредности.

**ПРЕЗЕНТАЦИЈИ ЕУ ПРОГРАМА „ГРАЂАНИ, ЈЕДНАКОСТ, ПРАВА И ВРЕДНОСТИ“**

**Крагујевац**

Градска управа града Крагујевца, Трг Слободе 3, сала 105

5. март 2024. године 11:00-12:30

**11:00 – 11:15 Уводно обраћање**

* Иван Бошњак, државни секретар, Министарство за људска и мањинска права и друштвени дијалог
* Представник града Крагујевца

**11:15 – 12:00 Представљање ЕУ програма „Грађани, једнакост, права и вредности“, отворених позива и процеса пријаве пројектних предлога**

* Сања Атанасковић Опачић, руководитељка Групе за спровођење и праћење спровођења ЕУ пројеката, Министарство за људска и мањинска права и друштвени дијалог

**12:00 – 12:30** **Питања и одговори**

**12:30 – 13:00 Индивидуалне консултације у вези са потенцијалним пројектним идејама**